  Майя Бывальцева 31-тӥ пӧсьтолэзьлы Удмуртиын эшшо 20 адями выль коронавирус инфекцилэсь йӧназ. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс 18 мурт. Со пӧлын Ижкарын 11 улӥсьёс, Дэри ёросын кык улӥсьёс, быдэн одӥг учыр Воткаын, Можгаын, Вотка, Кез но Сарапул ёросъёсын пусйизы. Туннэ нуналлы элькунын коронавирус инфекциен черлан 2 сюрс 378 учыр лабораториосын зэматэмын. 1 сюрс 918 адями йӧназ, 47 мурт кулӥз. Та дыре 22-езлэсь висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  